Document ID: 32011D0096

KOMISIJOS SPRENDIMAS
2011 m. vasario 11 d.
dėl Rumunijos pateiktų 2007 m. sąskaitų, susijusių su išlaidomis, finansuojamomis pagal Specialiąją žemės ūkio ir kaimo plėtros paramos valstybėse kandidatėse programą (SAPARD), patvirtinimo
(pranešta dokumentu Nr. C(2011) 759)
(Tekstas autentiškas tik rumunų kalba)
(2011/96/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (1),
atsižvelgdama į 2000 m. birželio 7 d. Komisijos reglamentą (EB) Nr. 2222/2000, nustatantį Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles (2), ypač į jo 13 straipsnį,
atsižvelgdama į 2001 m. vasario 2 d. su Rumunija sudarytą Daugiametį finansavimo susitarimą, ypač į jo priedo A skirsnio 11 straipsnį,
atsižvelgdama į 2007 m. kovo 8 d. Komisijos reglamentą (EB) Nr. 248/2007 dėl priemonių, susijusių su daugiametėmis finansavimo sutartimis ir metinėmis finansavimo sutartimis, sudarytomis pagal SAPARD programą, ir perėjimo nuo SAPARD prie kaimo plėtros (3), kartu su daugiamečio finansavimo susitarimais, kaip nurodyta to reglamento II priedo 1 punkte, ir ypač jų priedo A skirsnio 11 straipsnyje,
pasikonsultavusi su Žemės ūkio fondų komitetu,
kadangi:
(1)
Komisija, veikdama Europos Sąjungos vardu, sudarė daugiamečius finansavimo susitarimus (DFS), kuriuose nustatyta techninė, teisinė ir administracinė Rumunijoje vykdomos Specialiosios žemės ūkio ir kaimo plėtros paramos valstybėse kandidatėse programos (SAPARD) sistema.
(2)
DFS priedo A skirsnio 11 straipsnyje numatyta, kad Komisija turi priimti sprendimą dėl sąskaitų patvirtinimo. Remiantis Reglamentu (EB) Nr. 248/2007, toji nuostata toliau taikoma Rumunijai.
(3)
Laikotarpis, per kurį paramą gaunančios šalys turi pateikti Komisijai reikalingus dokumentus, pasibaigė.
(4)
2008 m. rugsėjo 30 d. Komisijos sprendimu C(2008)5524 buvo patvirtintos Bulgarijos ir Kroatijos sąskaitos. Tačiau tame etape Rumunijos sąskaitos negalėjo būti patvirtintos, nes nebuvo patikrinta papildoma informacija, kurią turėjo pateikti Rumunija.
(5)
Dabar papildoma informacija jau yra pateikta. Remdamasi atliktais patikrinimais, Komisija gali priimti sprendimą dėl SAPARD agentūros pateiktų sąskaitų išsamumo, tikslumo ir teisingumo.
(6)
Šis sprendimas priimtas remiantis apskaitos informacija. Jis nepanaikina galimybės Komisijai vėliau nuspręsti neteikti ES finansavimo išlaidoms, kurios buvo patirtos nesilaikant Reglamento (EB) Nr. 2222/2000.
PRIĖMĖ ŠĮ SPRENDIMĄ:
1 straipsnis
Tvirtinamos Rumunijos teritorijoje esančios SAPARD agentūros sąskaitos, susijusios su 2007 m. iš bendrojo Europos Sąjungos biudžeto finansuojamomis išlaidomis.
2 straipsnis
2007 m. gruodžio 31 d. nustatytos 2007 finansinių metų išlaidos ir ES finansavimas, ir ES vardu šalies gavėjos 2007 m. gruodžio 31 d. laikomas turtas, tvirtinami pagal šį sprendimą, yra nurodyti priede.
3 straipsnis
Šis sprendimas skirtas Rumunijai.
Priimta Briuselyje 2011 m. vasario 11 d.

Labels: 4
2
19
18